ເກີດການສູ້ລົບຂຶ້ນຄັ້ງໃໝ່ ໃນນະຄອນຫຼວງລີເບຍ (ເບິ່ງວີດີໂອ)
ມີການສູ້ລົບກັນຄັ້ງໃໝ່ທີ່ກຸງຕຣີໂປລີ ໃນຂະນະທີ່ ລູກຊາຍຂອງທ່ານກາດດາຟີ ກ່າວວ່າ ລັດຖະບານ ຂອງບິດາລາວ ຍັງຄວບຄຸມເມືອງຫລວງຢູ່.
ການສູ້ລົບກັນຄັ້ງໃໝ່ໄດ້ເກີດຂຶ້ນໃນນະຄອນຫລວງຕຣີໂປລີຂອງລີເບຍ ໃນເວລາບໍ່ເທົ່າໃດຊົ່ວໂມງຫລັງຈາກທ້າວ Seif al-Islam ລູກຊາຍແລະເປັນຄົນທີ່ຄາດກັນໄວ້ວ່າຈະເປັນຜູ້ສືບທອດອໍານາດຢ່າງຈະແຈ້ງຈາກທ່ານມວມມາກາດດາຟີ ຜູ້ນໍາລີເບຍ ໄດ້ປາກົດໂຕແບບທ້າທາຍຢູ່ໃນເມືອງຫຼວງໂດຍກ່າວວ່າ ລັດຖະບານບິດາຂອງລາວຍັງຄວບຄຸມໂຕ ເມືອງຢູ່ນັ້ນ ການສູ້ລົບກັນຢ່າງໜັກໄດ້ເກີດຂຶ້ນໃນວັນອັງຄານມື້ນີ້ ໃກ້ໆກັບບໍລິເວນບ້ານພັກໃນຄຸ້ມ Bab al-Aziziya ຂອງທ່ານກາດດາຟີ ໃນຂະນະທີ່ສຽງປືນຍິງຕໍ່ສູ້ກັນແລະສຽງລະເບີດສັ່ນສະ ເທືອນໃນຫລາຍພາກສ່ວນຂອງໂຕເມືອງ ຊຶ່ງພວກກະບົດກ່າວອ້າງວ່າ ສ່ວນໃຫຍ່ແລ້ວແມ່ນ ຢູ່ພາຍໃຕ້ການຄວບຄຸມຂອງຕົນນັ້ນ ທ້າວ Seif al-Islam ໄດ້ໄປປາກົດໂຕຢູ່ຕໍ່ໜ້າພວກນັກຂ່າວຕ່າງປະເທດທີ່ຕົກຄ້າງຢູ່ໃນ ໂຮງແຮມ Rixos ທີ່ຢູ່ພາຍໃຕ້ການຄວບຄຸມຂອງກໍາລັງກາດດາຟີ ເຖິງແມ່ນມີການກ່າວ ອ້າງກ່ອນໜ້ານີ້ໂດຍຄະນະນໍາພາຝ່າຍຄ້ານທີ່ວ່າທ້າວ Seif al-Islam ຢູ່ໃນກໍາມືຂອງ ພວກກະບົດນັ້ນກໍຕາມ ຫລັງຈາກນັ້ນທ້າວ Seif al-Islam ນໍາພາຂະບວນລົດຜ່ານ ຜ່າຂົງເຂດຕ່າງໆຂອງພວກກໍາລັງທີ່ຈົງຮັກພັກດີຕໍ່ທ່ານກາດດາຟີ ທີ່ລາຍງານຂ່າໂທລະ ພາບ ສະແດງໃຫ້ເຫັນວ່າ ທ້າວ Seif al-Islam ຍົກກໍາປັ້ນຂຶ້ນໃນຂະນະພວກສະໜັບ ສະໜຸນຮ້ອງເຊຍລາວນັ້ນ ສານອາຍາສາກົນ ໃນວັນອັງຄານມື້ນີ້ ໂຕ້ແຍ້ງຕໍ່ລາຍງານຂ່າວທີ່ຕົນໄດ້ຢືນຢັນກ່ຽວກັບ ການຈັບກຸມທ້າວ Seif al-Islam ກ່ອນນັ້ນ ໂດຍກ່າວວ່າ ສານບໍ່ເຄີຍໄດ້ຮັບຄໍາເວົ້າຢ່າງ ເປັນທາງການຈັກເທື່ອຈາກສະ ພາປົກຄອງຊາດລະຍະຂ້າມຜ່ານຂອງພວກຝ່າຍຄ້ານນັ້ນ ແຫລ່ງຂ່າວຈາກກະບົດຂັ້ນອາວຸໂສທ່ານນຶ່ງກ່າວເຊ່ນກັນວ່າ ທ້າວ Mohammed ລູກຊາຍ ອີກຄົນນຶ່ງຂອງທ່ານກາດດາຟີ ຫລົບໜີຈາກການຈັບກຸມໃນບ້ານເຮືອນໃນວັນຈັນວານນີ້ ແລະເປັນທີ່ຈະແຈ້ງວ່າ ລູກຊາຍຄົນທີສາມຂອງທ່ານກາດດາຟີຢູ່ໃນທີຄຸມຂັງແລ້ວ ແລະ ທ່ານກາດດາຟີຢູ່ໃສນັ້ນຍັງບໍ່ເປັນທີ່ຮູ້ຈັກກັນເທື່ອ ທ່ານ Mustafa Abdel Jalil ຫົວໜ້າສະພາປົກຄອງຊາດຝ່າຍຄ້ານກ່າວວ່າ ທ່ານກາດ ດາຟີຈະໄດ້ຮັບການດໍາເນີນຄະດີຢ່າງຍຸຕິທໍາຖ້າຖືກຈັບໂຕໄດ້ ແລະວ່າ ໄຊຊະນະອັນແທ້ຈິງ ນັ້ນ ແມ່ນເວລາໃດທ່ານກາດດາຟີ ຖືກຈັບກຸມໄດ້ ທ່ານ Jalil ໄດ້ຮັບຮູ້ວ່າ ພວກກະບົດຍັງບໍ່ທັນໄດ້ຄວບຄຸມໝົດທຸກແຫ່ງເທື່ອໃນກຸງຕຣີໂປລີ ບ່ອນທີ່ພວກກໍາລັງທີ່ຈົງຮັກພັກດີຕໍ່ທ່ານກາດດາຟີໄດ້ທໍາການຕໍ່ສູ້ກັບພວກກໍາລັງຝ່າຍກະ ບົດເປັນບາງບ່ອນກະຈັດກະຈາຍໄປທົ່ວໂຕເມືອງນັ້ນ ພວກນັກຕໍ່ສູ້ຝ່າຍຄ້ານ ກ່າວວ່າ ພວກກໍາລັງທີ່ນິຍົມລັດຖະບານຍັງຄວບຄຸມເນື້ອທີ່ໃນນະຄອນຫລວງຢູ່ປະມານ 10 ຫາ 15 ເປີເຊັນ ຮວມທັງບໍລິເວນຄຸ້ມບ້ານພັກ Bab al-Aziziya ນັ້ນນໍາ